సత్యజిత్ పాటిల్

సత్యజీత్ పాటిల్ సరుద్కర్ మహారాష్ట్ర రాష్ట్రానికి చెందిన రాజకీయ నాయకుడు. ఆయన షాహువాడి శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు. 
రాజకీయ జీవితం
సత్యజిత్ పాటిల్ శివ సేన పార్టీ] ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 2004లో జరిగిన శాసనసభ ఎన్నికలలో  షాహువాడి శాసనసభ నియోజకవర్గం నుండి శివసేన అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి కర్న్‌సిన్హ్ సంజయ్‌సిన్హ్ గైక్వాడ్ పై 6475 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2009లో జరిగిన శాసనసభ ఎన్నికలలో జన్ సురాజ్య శక్తి పార్టీ అభ్యర్థి వినయ్ కోర్ చేతిలో  8,311 ఓట్ల తేడాతో ఓడిపోయాడు. 

సత్యజిత్ పాటిల్ 2014లో జరిగిన శాసనసభ ఎన్నికలలో షాహువాడి శాసనసభ నియోజకవర్గం నుండి శివసేన అభ్యర్థిగా పోటీ చేసి తన సమీప ప్రత్యర్థి జన్ సురాజ్య శక్తి పార్టీ అభ్యర్థి వినయ్ కోర్ పై 388 ఓట్ల స్వల్ప మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2019,  2024లో జరిగిన శాసనసభ ఎన్నికలలో జన్ సురాజ్య శక్తి పార్టీ అభ్యర్థి వినయ్ కోర్ చేతిలో ఓడిపోయాడు.  
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు